CELEX: 62011CN0471
Language: bg
Date: 2011-09-14 00:00:00
Title: Дело C-471/11: Преюдициално запитване, отправено от Augstākās tiesas Senāts (Република Латвия) на 14 септември 2011 г. — SIA Cido Grupa /Valsts ieņēmumu dienests

12.11.2011   
            
            
               BG
            
            
               Официален вестник на Европейския съюз
            
            
               C 331/13
            
         Преюдициално запитване, отправено от Augstākās tiesas Senāts (Република Латвия) на 14 септември 2011 г. — SIA „Cido Grupa“/Valsts ieņēmumu dienests
   (Дело C-471/11)
   2011/C 331/24
   Език на производството: латвийски
   
      Запитваща юрисдикция
   
   Augstākās tiesas Senāts
   
      Страни в главното производство
   
   
      Жалбоподател: SIA „Cido Grupa“
   
      Ответник: Valsts ieņēmumu dienests
   
      Преюдициални въпроси
   
   
               1.
            
            
               Трябва ли член 6, параграф 3, трета алинея от Регламент (ЕО) № 60/2004 (1) на Комисията за определяне на преходни мерки в сектора на захарта във връзка с присъединяването на Чешката република, Естония, Кипър, Латвия, Литва, Унгария, Малта, Полша, Словения и Словакия да се тълкува в смисъл, че в случаите, когато се установи, че даден стопански субект притежава индивидуален излишък от продукт, който може да се определи като захар по смисъла на член 4, точка 1 от Регламента, въпросният стопански субект е длъжен да внесе в държавния бюджет сума, при чието изчисляване се взема предвид количеството бяла захар (код по Комбинираната номенклатура 1701 99 10), съответстващо на съдържанието на захар в притежавания от субекта продукт, а не количеството на въпросния продукт (например захарен сироп)?
            
         
               2.
            
            
               Трябва ли при изчисляването на дължимата сума да се включват най-високите вносни такси, приложими за бялата захар, вместо таксите, приложими за притежавания от стопанския субект конкретен продукт?
            
         
      (1)  ОВ L 9, стр. 8; Специално издание на български език, 2007 г., глава 3, том 52, стр. 202.